133.01 DIRETTIVA DWAR ID-DEPOŻITARJU ELETTRONIKU ĊENTRALI GĦALL-BILLS TAT-TEŻOR TA’ MALTA L-AVVIŻ LEGALI 58 ta’ l-2007. L-AVVIŻ LEGALI 58 ta’ l-2007. 1. It-titolu ta’ din id-Direttiva hu Direttiva dwar id-Depożitarju Elettroniku Ċentrali għall-Bills tat-Teżor ta’ Malta. Tifsir. 2. F’din id-Direttiva, kemm-il darba r-rabta tal-kliem ma tkunx teħtieġ xort’oħra: "byelaws" għandha tiftiehem bl-istess mod bħal ma hemm fl-artikolu 2 ta’ l-Att dwar is-Swieq Finanzjarji; Kap. 345. Kap. 345. "data magħżula għad-dematerjalizzazzjoni " tfisser id-data magħżula meta l-bills tat-Teżor ta’ Malta jitqegħdu fuq lista u jiġu reġistrati fuq Depożitarju Ċentrali tat-Titoli. Il-Ministru jista’, b’avviż fil-Gazzetta, javża dwar liema tkun id-data ta’ dematerjalizzazzjoni; "Depożitarju Ċentrali tat-Titoli " għandha tiftiehem bl-istess mod bħal fl-artikolu 2 ta’ l-Att dwar is-Swieq Finanzjarji; Kap. 345. Kap. 345. "Exchange" għandha tiftiehem bl-istess mod bħal fl-artikolu 2 ta’ l-Att dwar is-Swieq Finanzjarji; Kap. 345. Kap. 345. " ġurnata ta’ negozju " tfisser kull ġurnata li mhix is-Sibt, il-Ħadd jew xibtala pubblika meta s-suq tat-titoli f’Malta jkun magħluq skond ma jiġi mgħarraf b’avviż li jinħareġ mill-Borża minn żmien għal żmien. 3. (1) Id-Depożitarju Ċentrali tat-Titoli għandu jkun id-Depożitarju Elettroniku Ċentrali għall-bills tat-Teżor maħruġin bis-saħħa ta’ l-Att dwar il-Bills tat-Teor ta’ Malta. (2) L-arranġamenti tat-trasferiment permezz ta’ reġistrazzjoni fil-ktieb li hi mħaddma mid-Depożitarju Ċentrali tat-Titoli qiegħed jiġi istitwit bħala s-sistema elettronika ta’ trasferiment għall-bills tat-Teżor kif imsemmi fl-artikolu 11(1) ta’ l-Att dwar il-Bills tat-Teżor ta’ Malta. 4. Arranġamenti transitorji. (1) Hekk kif titħabbar id-data għad-dematerjalizzazzjoni, kull ċertifikat ta’ bills tat-Teżor li jkun għadu ma għalaqx għandu jiġi rritornat fit-Teżor sa mhux aktar tard minn ġurnata ta’ negozju qabel id-data magħżula. (2) Minkellu ċertifikati tal-bills tat-Teżoru jkun irritornahom qabel id-data magħżula għad-dematerjalizzazzjoni għandu jiġi reġistrat fid-Depożitarju Ċentrali tat-Titoli u wara l-ġurnata msemmija għandu jirċievi avviż mill-istess Depożitarju Ċentrali tat-Titoli li jkun jikkonferma dik ir-reġistrazzjoni permezz ta’ Avviż ta’ Reġistrazzjoni. (3) Ċertifikati ta’ bills tat-Teżor li ħarġu qabel id-data magħżula għad-dematerjalizzazzjoni ma jibqgħux negozzjabbli fis-suq sekondarju saġurnata ta’ negozju qabel dik id-data ta’ dematerjalizzazzjoni. (4) Il-valur nominali ta’ ċertifikati ta’ bills tat-Teżor li ma jkunux inġiebu fit-Teżor sa ġurnata ta’ negozju qabel id-data għad-dematerjalizzazzjoni għandhom ikunu reġistrati mit-Teżor fid-Depożitarju Ċentrali tat-Titoli bħala "Treasury Client s’Account".